wannaphong/clean_thaiwikipedia huggingface dataset:
# การว่างงานในประเทศไทย
ประเทศไทยมีอัตราการว่างงานต่ำมาก โดยอยู่ที่ร้อยละ 0.9 ในปี 2557TNSO The National Statistical Office of Thailand. "over half of all Thailand’s workers are in vulnerable employment (defined as the sum of own-account work and unpaid family work) and more than 60 per cent are informally employed, with no access to any social security mechanisms." Thailand. A labour market profile, International Labour Organization, 2013. แนวโน้มการว่างงานในประเทศไทยไม่เปลี่ยนไปมากวัฏจักรธุรกิจตามทฤษฎีเศรษฐศาสตร์ทั่วไป เพราะโครงสร้างสังคมของไทยทำให้ผู้ว่างงานหางานทำใหม่ได้โดยเร็ว ส่งผลให้คนไทยวัยทำงานกว่าครึ่งประเทศประกอบอาชีพที่ไม่มั่นคง (งานรับจ้างทั่วไปและการช่วยงานครอบครัวโดยไม่มีรายได้ตอบแทน) คนวัยทำงานกว่าร้อยละ 60 ประกอบอาชีพอย่างไม่เป็นทางการ ทำให้ผู้ที่มีงานทำเข้าไม่ถึงการให้บริการประกันสังคมและไม่ได้รับการคุ้มครองเท่าที่กฎหมายกำหนดไว้ อัตราการว่างงานที่ต่ำนี้ทำให้ตัวเลขดังกล่าวนำมาใช้วิเคราะห์ข้อมูลเชิงเศรษฐศาสตร์ของประเทศไม่ได้ เพราะปัญหาที่แท้จริงอยู่ที่การจ้างงานต่ำระดับ

สำนักข่าวบลูมเบิร์กรายงานว่าอัตราการว่างงานในไทยอยู่ที่ร้อยละ 0.56 ในปี 2558Thailand's Unemployment Rate is a Ridiculously Low 0.6%. Here's Why ซึ่งสวนกระแสโลกที่เศรษฐกิจได้รับผลกระทบจากราคาน้ำมันดิบที่ต่ำลง วิกฤตเศรษฐกิจในยุโรป และการชะลอตัวของเศรษฐกิจจีน ข้อเท็จจริงฟังได้ว่าอัตราการว่างงานในไทยที่ต่ำนี้เกิดได้จากหลายสาเหตุ อนึ่ง ประเทศไทยมีระบบประกันสังคมที่ไม่เข้มแข็งและน้อยคนจะสามารถเข้าถึงการประกันการว่างงาน ทำให้ผู้ทำงานไม่สามารถจะทิ้งระยะห่างหลังจากตกงานได้นาน ประเทศไทยยังเป็นสังคมเกษตรกรรม ทำให้ผู้ที่ตกงานในเขตเมืองสามารถเลือกกลับไปทำไร่ทำนาได้โดยง่าย โดยผู้ประกอบอาชีพเกษตรกรรมนี้มีมากถึงร้อยละ 40 ของแรงงาน นอกจากนี้ ประเทศไทยมีอัตราการเจริญพันธุ์ที่ต่ำมาก ทำให้มีคนรุ่นใหม่เข้ามาเริ่มทำให้ไม่มากในแต่ละปี แต่มีผู้เกษียณอายุมากขึ้นเรื่อย ๆ ส่งผลให้มีแรงงานไม่เพียงพอและอัตราการว่างงานต่ำลงโดยธรรมดา

ในปี 2561 สำนักข่าวบลูมเบิร์กจัดให้ประเทศไทยเป็นประเทศที่มีดัชนีความทุกข์ยาก (misery index) ต่ำสุดในโลกเป็นปีที่ 4 ติดต่อกัน โดยนำตัวเลขอัตราว่างงาน 1.3% ของไทยในปี 2560 ที่ธนาคารแห่งประเทศไทยรายงานไปพิจารณานายกปลื้มสื่อนอกยกไทยมีความสุขที่สุดในโลก4ปีซ้อน

 การจ้างงานต่ำระดับ 
โครงการวิจัยการทำงานต่ำระดับในไทยปี 2547 พบว่าคนไทยทำงานไม่เต็มเวลาเป็นจำนวนมาก อีกทั้งยังทำงานต่ำระดับทั้งในด้านรายได้ เวลา และการศึกษา ผลวิจัยพบว่าผู้ที่ทำงานต่ำระดับมากที่สุดประกอบด้วยผู้ประกอบอาชีพรับจ้างทั่วไป ช่วยงานครอบครัว หรือผู้ที่ประกอบธุรกิจเอง ส่วนผู้ที่ทำงานต่ำระดับทางการศึกษาส่วนใหญ่เป็นผู้มีรายได้ดีและประกอบอาชีพที่มีผลตอบแทนดีโครงการวิจัยการทำงานต่ำระดับ
# โดดเดี่ยวด้วยกัน
"โดดเดี่ยวด้วยกัน" เป็นซิงเกิลของวงดนตรีเก็ตสึโนวา ร่วมกับ แพรวา Yellow fang ประพันธ์เนื้อร้อง และประพันธ์ทำนองโดย ปณต คุณประเสริฐ เรียบเรียงโดย ปณต คุณประเสริฐ, คชภัค ผลธนโชติ และอนันต์ ดาบเพ็ชรธิกรณ์ ออกจำหน่ายในวันที่ 14 สิงหาคม พ.ศ. 2558

มิวสิควิดีโอนี้ เผยแพร่ครั้งแรกในวันที่ 14 สิงหาคม พ.ศ. 2558 เวลา 20:00 น.14 สิงหาคม “เรามาทำความเหงาหายไปพร้อมกัน” เวลา 20:00น. Getsunova เพลง โดดเดี่ยวด้วยกัน Feat.แพรวา Yellow Fang  ดาวน์โหลดเพลงนี้ได้แล้ววันนี้ *1230128 กำกับโดย อั๋น-ประพัฒน์ คูศิริวานิชกร เนื้อหามิวสิควิดีโอพูดถึงคนสองคนที่ต่างคนต่างอยู่คนเดียว  โดยในเอ็มวีนี้ จะแสดงให้เห็นถึงความสัมพันธ์ที่ไม่สัมพันธ์กันของสองคนนี้ สะท้อนคนในยุคนี้ที่เห็นได้จากในโซเชี่ยลมักจะมีกระทู้เกี่ยวกับ คนที่อยู่โดดเดี่ยวเยอะมาก เกทสึโนวา ชวนคนเหงาออกมา “โดดเดี่ยวด้วยกัน”

ในปี พ.ศ. 2559 เพลง "โดดเดี่ยวด้วยกัน" ได้ถูกรวมอยู่ในอัลบั้มของ GETSUNOVA - THE FIRST ALBUM

 การตอบรับ 
เพลง "โดดเดี่ยวด้วยกัน" ได้อันดับสูงสุด 21 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันอาทิตย์ที่ 13 กันยายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล
 ชาร์ต 
ชาร์ต (พ.ศ. 2558)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100http://musiczoneth.blogspot.com/2015/09/mp3-top-chart-hit-gmember-chart-top-100.html 12 จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5 2 อีเอฟเอ็ม ชาร์ต 94 ท็อป แอรเพลย์[Chart EFM 94 เพลงฮิต 94 เพลง วันที่ 10 10 58] 25 95.5 เอฟเอ็ม เวอร์จิ้นฮิตซ์ ชาร์ตท็อป 40 21 CAT RADIO CHART TOP 30 6 Top 5 OISHI HIT LIST  2
# วีลแจ็ค
วีลแจ็ค  เป็นชื่อตัวละครฝ่ายไซเบอร์ทรอน หรือ ออโต้บ็อตส์ จากการ์ตูนชุดเรื่อง ทรานส์ฟอร์เมอร์ส

ประวัติ
อนิเมะ
 ยุคG1 
วีลแจ็คในทรานส์ฟอร์เมอร์สยุคแรก ให้เสียงภาษาอังกฤษโดย คริส แลตต้า (Chris Latta) มีบทบาทเป็นนักวิทยาศาสตร์และนักประดิษฐ์ ลักษณะของร่างกายจะเป็นตัวสีขาว และมีลวดลายสีเขียวและสีแดงอยู่บางส่วนของร่างกาย มีล้อรถติดอยู่ที่วงแขนทั้งสองข้าง มีสัญลักษณ์ฝ่ายออโต้บ็อตส์อยู่ตรงกลางหน้าอก เมื่อครั้งที่วีลแจ็คได้รับบาดเจ็บก็ได้แร็ตเชต หน่วยแพทย์ของออโต้บ็อตส์ ช่วยรักษาชีวิตของเขาไว้ วีลแจ็คจึงได้นับถือแร็ตเชตเป็นผู้มีพระคุณของเขาที่ช่วยให้เขากลับมาดำรงชีวิตต่อไปได้
 ไพรม์ 
วีลแจ็คในภาคไพรม์มีลักษณะร่างกายไม่แตกต่างจากทรานส์ฟอร์เมอร์สยุค G1 เท่าไหร่นัก แต่จะมีบทบาทที่ต่างจากยุค G1 เป็นอย่างมาก เพราะในภาคนี้วีลแจ็คจะมีบทบาทด้านการโจมตีข้าศึกระยะประชิดเป็นส่วนใหญ่ และมียานบินประจำตัวหนึ่งลำ มีชื่อว่า แจ็คแฮมเมอร์ (Jackhammer) ในด้านการใช้อาวุธนั้น วีลแจ็คจะถนัดในการใช้ดาบคู่ และระเบิดมือ เขาเป็นทหารในสังกัดของหน่วยเวรคเกอร์ (Wreckers) เป็นเพื่อนสนิทกับบัลค์เฮ้ด หุ่นยนต์จอมบึกที่เคยอยู่หน่วยเดียวกัน ภายหลังวีลแจ็คยังได้ มิโกะ นาคาได มนุษย์เด็กสาวจอมแก่น มาเป็นคู่หูของเขาอีกคน

วีลแจ็คเริ่มปรากฎตัวในฤดูกาลที่ 1 และ 2 ในฐานะตัวละครรับเชิญ และได้กลายเป็นตัวละครหลักในฤดูกาลที่ 3 วีลแจ็คเคยถูกหุ่นยนต์ดีเซปติคอนส์ นามว่า เมคชิพ (Makeship) สวมรอยเป็นวีลแจ็คเพื่อหาตำแหน่งของฐานทัพออโต้บ็อตส์ แต่วีลแจ็คสามารถซ้อนกลและปราบเมคชิพได้ทันเวลา และเขายังได้เคยร่วมมือกับแร็ตเชตเพื่อฝังไวรัสลงไปในตัวของเลเซอร์บีค มือขวาของซาวด์เวฟอีกด้วย 

วีลแจ็คนั้นไม่ถูกชะตากับ อัลตร้าแม็กนัส เท่าใดนักเนื่องจากเรื่องราวความหลังแต่เก่าก่อนของวีลแจ็คกับแม็กนัส หนำซ้ำการปฏิบัติตัวที่บ้าบิ่นมากเกินไปของวีลแจ็คในแต่ละครั้งนั้นก็ทำให้เกิดความวุ่นวายภายในหน่วยออโต้บ็อตส์เป็นอย่างมาก และยังทำให้อัลตร้าแม็กนัสไม่ค่อยพอใจ ส่วนออพติมัส ไพรม์ และ แร็ตเชต ก็ต้องคอยตักเตือนวีลแจ็คอยู่บ่อยครั้งเช่นกัน แต่ถึงกระนั้นวีลแจ็คก็ยังมีอุปนิสัยที่อ่อนโยนเมื่อเวลาที่เขาอยู่กับมิโกะ และยังมีความเคารพต่อออพติมัส ไพรม์ อยู่เสมอ

เสียงพากย์วีลแจ็ค ให้เสียงภาษาไทยโดย ไกวัล วัฒนไกร (ฉบับช่องเอ็มคอตแฟมมิลี่) และให้เสียงภาษาอังกฤษโดย เจมส์ โฮราน (James Horan)

ฉบับคนแสดง
ทรานส์ฟอร์เมอร์ส 3
วีลแจ็คในฉบับภาพยนตร์คนแสดงนั้นมีชื่อว่า คิว (Que) มีบทบาทเป็นนักประดิษฐ์ สร้างอาวุธพิเศษขนาดย่อมให้กับเพื่อนร่วมทีมของเขา ภายหลังได้เกิดเหตุการณ์ที่ บัมเบิ้ลบี แร็ตเชต ไซด์สไวป์ และคิวเองนั้นถูก ซาวด์เวฟ บาร์ริเคด และเหล่าดีเซปติคอนส์ตัวอื่น ๆ จับเป็นเชลย คิวถูกบาร์ริเคดและลูกน้องใช้ปืนยิงจนเสียชีวิต แต่ขณะเดียวกัน แซม วิทวิคกี้ ได้ใช้อาวุธประดิษฐ์ของคิว ซึ่งคิวให้แซมไว้ก่อนสิ้นใจ ใช้สังหารสตาร์สครีมได้สำเร็จ ในภาค 6 วีลแจ็คกลับมาต่อสู้กับพวกช็อคเวฟอีกครั้งในไซเบอร์ทรอน และในภาค 7 วีลแจ็คเป็นนักวิทยาศาสตร์และทหารภาคพื้นดินของออโต้บ็อตส์ วีลแจ็คสูง 16 ฟุต เท่ากับดีโน่ อาวุธประจำตัวของวีลแจ็คคือ ง้าว,ปืนกลเลเซอร์,ปืนกลไฟฟ้าและเลื่อยจักร
# เธอเอาใจฉันไป
"เธอเอาใจฉันไป" เป็นโปรโมชั่นซิงเกิลของวงดนตรีทเวนตีไฟฟ์อาเวอส์ ซึ่งออกวางจำหน่ายก่อนออกอัลบั้ม Mom & Pop Shop หนึ่งสัปดาห์ ในปี พ.ศ. 2558 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้อง-แต่งทำนองโดย สมพล รุ่งพานิชย์ และเรียบเรียงโดย ทเวนตีไฟฟ์อาเวอส์ ออกจำหน่ายในวันที่ 17 สิงหาคม พ.ศ. 2558

การตอบรับ
เพลง "เธอเอาใจฉันไป" ได้ติดชาร์ตสูงสุดอันดับ 25 ใน 100 ของชาร์ตหมวดเพลง GMM Gmember Chart Top 100 ประจำวันที่ 31 สิงหาคม พ.ศ. 2558 จากเว็บไซต์ Gmember

 ชาร์ต 
ชาร์ต (พ.ศ. 2558)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100ชาร์ตเพลงฮิตจาก GMEMBER CHART TOP 100 ประจำวันที่ 31 สิงหาคม 2558 25 CAT RADIO CHART TOP 30 5
# ออนเดอะโรด
ออนเดอะโรด  เป็นนวนิยายเขียนโดยนักเขียนชาวอเมริกัน แจ็ก เครูแอ็ก เนื้อเรื่องยึดตามการเดินทางของเครูแอ็กและเพื่อนของเขาข้ามอเมริกา หนังสือถูกมองว่าเป็นงานเขียนของชนรุ่นหลังสงคราม ได้แก่ บีตเจเนอเรชัน และกลุ่มวัฒนธรรมแปลกแยก โดยตัวเอกใช้ชีวิตต่อต้านดนตรีแจ๊ส กวีนิพันธ์ และการใช้ยาเสพติด นวนิยายตีพิมพ์ใน ค.ศ. 1957 มีตัวละครสำคัญหลายตัวในการเคลื่อนไหวบีต เช่น วิลเลียม เอส. บาโรส์ (โอลด์บูลลี) และอัลเลน กินส์เบิร์ก (คาร์โล มากส์) ถูกแทนด้วยตัวละครหลายตัวในหนังสือ รวมถึงตัวเครูแอ็กเองที่เป็นผู้บรรยายเรื่อง ซอล พาราไดส์
# ซีอาแซนทิน
ซีอาแซนทิน  เป็นสารกลุ่มแคโรทีนอยด์และแซนโทฟิลล์ที่พบในธรรมชาติ พบมากที่ใบพืชโดยทำหน้าที่ปรับพลังงานแสงและเป็นสารระงับพลังงานส่วนเกินจากการสังเคราะห์ด้วยแสง (non-photochemical quenching) สัตว์รับซีอาแซนทินจากการรับประทานพืช

คำว่า "zeaxanthin" มาจากชื่อวิทยาศาสตร์ของข้าวโพด (Zea mays) และคำในภาษากรีก ξανθός (xanthos) ที่แปลว่าเหลือง ซีอาแซนทินมีสูตรเคมีคือ C40H56O2 เช่นเดียวกับลูทีน แต่ต่างกันตรงตำแหน่งพันธะคู่ของวงแหวนสุดท้าย ทำให้ลูทีนมีตำแหน่งไครัล 3 ตำแหน่ง ในขณะที่ซีอาแซนทินมี 2 ตำแหน่ง

ซีอาแซนทินและลูทีนเป็นสารแคโรทีนอยด์สองชนิดที่พบมากในจอตา โดยซีอาแซนทินพบมากที่ส่วน macula ส่วนลูทีนพบมากที่ขอบจอตา ซีอาแซนทินช่วยกรองแสงและเป็นสารต้านอนุมูลอิสระ ช่วยลดโอกาสการเกิดจอตาเสื่อมและต้อกระจกLutein & Zeaxanthin - American Optometric AssociationLutein and Zeaxanthin for Vision - WebMD แหล่งที่พบซีอาแซนทินมากคือสาหร่าย Spirulina จึงนิยมนำมาผลิตเป็นอาหารเสริม นอกจากนี้ยังพบในไข่ ปวยเล้ง ผักกาดหอม บรอกโคลี กีวีฟรุต หญ้าฝรั่นและเก๋ากี่

เมื่อใช้ซีอาแซนทินเป็นวัตถุเจือปนอาหาร จะมีเลขอีคือ E161h
# เอคาร์ต ทอเลอ
เอคาร์ต ทอเลอ ( ; , ชื่อเกิด Ulrich Leonard Tölle เกิดวันที่ 16 กุมภาพันธ์ ค.ศ. 1948) เป็นชาวเยอรมัน อาศัยอยู่ในประเทศแคนาดา รู้จักกันในนามนักประพันธ์หนังสือ พลังแห่งจิตปัจจุบัน (The Power of Now) และโลกใหม่ ตื่นรู้สู่จุดหมายแห่งชีวิต (A New Earth: Awakening to your Life's Purpose) ใน ค.ศ. 2011 วอตคินส์รีวิวบรรจุชื่อเขาในรายชื่อผู้ที่มีอิทธิพลทางจิตวิญญาณที่สุดในโลก ใน ค.ศ. 2008 นักเขียนคนหนึ่งจากหนังสือพิมพ์นิวยอร์กไทมส์เรียกทอเลอว่า "นักเขียนที่มีชื่อเสียงด้านจิตวิญญาณที่สุดในสหรัฐอเมริกา"

ทอเลอกล่าวว่าเขารู้สึกหดหู่มาตลอดทั้งชีวิตจนเขาประสบกับ "การแปลงภายใน" เมื่ออายุ 29 ปี จากนั้นเขาใช้เวลาหลายปีเดินทางและว่างงาน "ในสภาวะความสุขสำราญลึกซึ่ง" ก่อนจะเป็นอาจารย์ด้านจิตวิญญาณ จากนั้น เขาย้ายไปที่อเมริกาเหนือ และเป็นที่ที่เขาเริ่มเขียนหนังสือเล่มแรก พลังแห่งจิตปัจจุบัน ตีพิมพ์ใน ค.ศ. 1997 และได้เป็นหนึ่งในหนังสือขายดีของนิวยอร์กไทมส์ใน ค.ศ. 2000Best Sellers.  New York Times (2000-08-12).  Hardcover advice. Retrieved 2010-06-04.

พลังแห่งจิตปัจจุบัน และโลกใหม่ ขายได้ประมาณ 3 ล้านและ 5 ล้านเล่มตามลำดับในอเมริกาเหนือภายใน ค.ศ. 2009 ใน ค.ศ. 2008 นักอ่านประมาณ 35 ล้านคนเข้าร่วมงานสัมมนาสดผ่านเว็บ 10 ครั้งร่วมกับทอเลอและรายการโทรทัศน์ของโอปราห์ วินฟรีย์ ทอเลอไม่นับถือศาสนาใด ๆ แต่เขามีแรงบันดาลใจจากงานเขียนเชิงจิตวิญญาณหลากหลายแขนงEckhart Tolle Biography. New York Times (2008-03-05). Times Topics. เขาอาศัยอยู่ในแวนคูเวอร์ ประเทศแคนาดา ตั้งแต่ ค.ศ. 1995About Eckhart Tolle . EckhartTolle.com. Retrieved March 24, 2015.
# เด็กน้อย
"เด็กน้อย" เป็นซิงเกิลของวงดนตรีทเวนตีไฟฟ์อาเวอส์ จากอัลบั้ม Mom & Popshop ในปี พ.ศ. 2558 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้องโดย ปิยวัฒน์ มีเครือ แต่งทำนองโดย สมพล รุ่งพานิชย์ และเรียบเรียงโดย ทเวนตีไฟฟ์อาเวอส์ ออกจำหน่ายในวันที่ 17 สิงหาคม พ.ศ. 2558

เพลงนี้เป็นเพลงรักแง่บวกที่ความหมายดีที่พูดถึงความรักในแต่ละช่วงอายุ ที่จะมีมุมมองต่าง ๆ กัน อย่างตอนเด็กที่เราฝันถึงความรัก ตอนโตที่ได้พบเจอ และตอนแก่ที่จะคอยดูแลกัน

ส่วนมิวสิกวิดีโอ ได้ไปถ่ายทำกันที่หาดแม่พิมพ์ จ.ระยอง ได้ คุณมอร์ วง TEN TO TWELVE มากำกับมิวสิกวิดีโอให้ โดยเนื้อเรื่องเป็นเรื่องของคู่รักคู่หนึ่งที่คบหากันมานาน และถึงวันที่ฝ่ายชายจะขอแฟนสาวแต่งงาน ก็เลยเชิญวง 25 hours และเพื่อนสนิทไป กะไปเซอร์ไพรส์เต็มที่ แถมยังได้โชว์สเต็ปของวง

การตอบรับ
เพลง "เด็กน้อย" ได้ติดชาร์ตสูงสุดอันดับ 20 ใน 100 ของชาร์ตหมวดเพลง GMM Gmember Chart Top 100 ประจำวันที่ 16 พฤศจิกายน พ.ศ. 2558 จากเว็บไซต์ Gmember

 ชาร์ต 
ชาร์ต (พ.ศ. 2558)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 20
# แจ็ก เครูแอ็ก
แจ็ก เครูแอ็ก (ชื่อเกิด Jean-Louis Lebris de Kérouac; 12 มีนาคม ค.ศ. 1922 – 21 ตุลาคม ค.ศ. 1969) เป็นนักเขียนนวนิยายและกวีชาวอเมริกัน เขาถูกมองว่าเป็นผู้คัดค้านการบูชารูปเคารพ และผู้บุกเบิกคนกลุ่มบีตเจเนอเรชัน ร่วมกับวิลเลียม เอส. บาโรส์ และอัลเลน กินส์เบิร์ก เครูแอ็กมีวิธีการเขียนร้อยแก้วตามสัญชาตญาณ ด้านใจความในงานเขียนของเขาจะครอบคลุมกับหัวข้อเช่น จิตวิญญาณคาทอลิก ดนตรีแจ๊ส ความสำส่อน พุทธศาสนา ยาเสพติด ความยากจน และการเดินทาง เขาเป็นคนดังใต้ดินและเป็นผู้ริเริ่มการเคลื่อนไหวฮิปปีร่วมกับคนกลุ่มบีตคนอื่น ๆ แม้ว่าเขายังเป็นปฏิปักษ์ต่อลัทธิการเมืองหัวรุนแรงบางกลุ่ม; id. at p. 29 ("Kerouac realized where his basic allegiance lay and vehemently disassociated himself from hippies and revolutionaries and deemed them unpatriotic subversives."); id. at p. 30 ("Kerouac['s]...attempt to play down any perceived responsibility on his part for the hippie generation, whose dangerous activism he found repellent and "delinquent."); id. at p. 111 ("Kerouac saw the hippies as mindless, communistic, rude, unpatriotic and soulless."); 

เขาเสียชีวิตใน ค.ศ. 1969 เมื่ออายุ 47 ปี จากภาวะเลือดออกภายในเนื่องจากการเสพติดแอลกอฮอล์เป็นระยะเวลานาน
# เฉิน หลงไห่
เฉิน หลงไห่  เป็นนักวอลเลย์บอลชาวจีน เขาได้เข้าแข่งขันในรายการวอลเลย์บอลชายชิงแชมป์โลก 2014ที่ประเทศโปแลนด์ และเป็นผู้ทำหน้าที่ให้แก่สังกัดสโมสรเซี่ยงไฮ้

 สังกัดสโมสร 
  เซี่ยงไฮ้ (2014)
# ยฺเหวียน จื้อ
ยฺเหวียน จื้อ  เป็นนักวอลเลย์บอลชาวจีน ปัจจุบันเขาเล่นตำแหน่งตัวตีด้านนอกให้แก่สโมสรเหลียวหนิง

 ประวัติ 
เขาเป็นส่วนหนึ่งของทีมที่ทำให้ทีมได้รับเหรียญเงินในการแข่งขันเอเชียนเกมส์ 2006

เมื่อปี ค.ศ. 2008 เขาได้เข้าแข่งขันในรายการโอลิมปิกฤดูร้อน 2008 ที่กรุงปักกิ่ง ประเทศจีน
# ไชโยโปรดักชั่นส์
บริษัท ไชโยโปรดักชั่นส์ จำกัด  หรือชื่อเดิม ไชโยภาพยนตร์ เป็นบริษัทผลิตผลงานด้านสื่อประเภทภาพยนตร์ และละครโทรทัศน์ รวมถึงสื่อโฆษณา สัญชาติไทย ก่อตั้งโดย สมโพธิ แสงเดือนฉาย โดยชื่อ "ไชโย" หมายถึง "ชัยชนะ" เป็นชื่อที่ได้รับการตั้งจาก ม.ร.ว.คึกฤทธิ์ ปราโมช ในปี พ.ศ. 2509 จากการที่สมโพธิเคยได้ทำงานใกล้ชิดกับ ม.ร.ว.คึกฤทธิ์ ในฐานะช่างภาพของหนังสือพิมพ์สยามรัฐ จนกลายเป็นบุคคลสนิท

 ประวัติ 
ไชโยโปรดักชั่นส์ มีผลงานครั้งแรกเป็นละครโทรทัศน์ คือ เรื่อง ไกรทอง เมื่อปี พ.ศ. 2513 ออกอากาศทางสถานีโทรทัศน์ช่อง 7 ซึ่งเป็นเรื่องราวของนิทานพื้นบ้านเกี่ยวกับมนุษย์และจระเข้ ที่เป็นที่รู้จักกันดี โดย สมโพธิได้ใช้สเปเชียลเอฟเฟกส์ผสมกับการนำเสนอแบบลิเก ทำให้ได้รับความนิยมอย่างมากจนเรตติ้งขึ้นเป็นละครอันดับหนึ่งของปีนั้น (นำแสดงโดย ปรีดา จุลละมณฑล ดามพ์ ดัสกร มาลาริน บุนนาค ขวัญตา บัวเปลี่ยนสี)   และทำให้ได้มีผลงานเรื่องถัดมา  ปี พ.ศ. 2514 คือ พระอภัยมณี 
(นำแสดงโดย เนาวรัตน์ พงษ์ไพบูลย์ คมน์ อรรฆเดช รจนา นามวงศ์ ขวัญตา บัวเปลี่ยนสี ปริม ประภาพร รัตนาภรณ์น้อย อินทรกำแหง)
ต่อมาจึงได้มีผลงานภาพยนตร์เรื่องแรก คือ ท่าเตียน ในปี พ.ศ. 2516 ซึ่งเป็นเรื่องราวของยักษ์วัดแจ้งสู้กับยักษ์วัดโพธิ์ เมื่ออกฉายประสบความสำเร็จอย่างงดงาม ทำรายได้อย่างมาก และยังมีผลงานในแนวเดียวกันออกมาอีกหลายเรื่อง ซึ่งทุกเรื่องประสบความสำเร็จทั้งสิ้นกับภาพยนตร์แนวสัตว์ประหลาด, ซูเปอร์ฮีโร่ หรือแฟนตาซี ที่ต้องใช้สเปเชียลเอฟเฟกส์จำนวนมาก ในช่วงที่รุ่งเรือง กล่าวกันว่าเมื่อใดที่สัญลักษณ์ของไชโยภาพยนตร์ปรากฏ คือ รูปสิงโตคู่ ผู้ชมโดยเฉพาะเด็ก ๆ จะวิ่งมาจองพื้นที่นั่งดูในแถวหน้าเป็นจำนวนมาก โดยมีผลงานทั้งสิ้น 16 เรื่อง บางเรื่องยังได้ร่วมสร้างกับบริษัทของต่างประเทศ เช่น สึบุรายะโปรดักชั่น ของญี่ปุ่น และได้ออกฉายยังต่างประเทศ

ไชโยโปรดักชั่นส์ มีที่ตั้งอยู่ที่ เลขที่ 464 ถนนสุคนธสวัสดิ์ แขวงและเขตลาดพร้าว กรุงเทพมหานคร และมีโรงถ่ายตั้งอยู่ที่ ถนนพหลโยธิน กิโลเมตรที่ 52 ตำบลเชียงรากน้อย อำเภอบางปะอิน จังหวัดพระนครศรีอยุธยา ซึ่งใช้เป็นโรงถ่ายทำมาตั้งแต่อดีต ซึ่งปัจจุบันใช้เป็นที่พักอาศัยของสมโพธิ และใช้เป็นที่เก็บสินค้าและสิ่งต่าง ๆ เกี่ยวกับอุลตร้าแมนกว่า 1 ล้านชิ้น โดยเรียกว่า "อุลตร้าแมนแลนด์"

ปัจจุบัน ไชโยโปรดักชั่นส์ มิได้สร้างภาพยนตร์แล้ว โดยผลงานเรื่องสุดท้าย คือ กิ้งก่ากายสิทธิ์ ในปี พ.ศ. 2528 (ในปี พ.ศ. 2544 และ พ.ศ. 2547 มีการแสดงโชว์ อุลตร้าแมนมิลเลเนี่ยม ที่อิมแพ็ค เมืองทองธานีLegal Victories for Tsuburaya Productions « SciFi Japan   และในปี พ.ศ. 2550 มีการสร้างซีรีส์ชุด โปรเจกต์อุลตร้าแมน ร่วมกับบริษัทของจีน แต่มิได้เผยแพร่เนื่องจากติดปัญหาเรื่องลิขสิทธิ์) แต่ได้ดำเนินการจัดเก็บค่าลิขสิทธิ์ต่าง ๆ โดยไม่มีผลงานของบริษัทจัดจำหน่ายอีกแล้วในตลาด เนื่องจากสมโพธิได้จัดเก็บหมด โดยตั้งใจว่าจะออกเผยแพร่เป็นดีวีดีแบบบลูเรย์ ก็ต่อเมื่อปัญหาเรื่องลิขสิทธิ์ของอุลตร้าแมนได้จบลงและได้มีการสร้างใหม่อีกครั้งในนามบริษัท

 ผลงาน
# พันกร สิงห์วังชา
พันกร สิงห์วังชา มีชื่อจริงว่า นิติกร ภูวนา เกิดเมื่อวันที่ 21 พฤษภาคม พ.ศ. 2535 ที่ จังหวัดนครราชสีมา

เกียรติประวัติ
 แชมป์สหพันธ์มวยแห่งเอเชีย ABF รุ่นซูเปอร์ไลท์เวท
 ชิง, 28 มกราคม 2558 ชนะน็อคยกที่ 9 ฮู ลีฟู  ที่ วัดอิติสุคโต ตำบลหัวหิน อำเภอหัวหิน จังหวัดประจวบคีรีขันธ์
 เคยชิงแชมป์ต่อไปนี้แต่ไม่สำเร็จ
 ชิงแชมป์ WBC Asia รุ่นซูเปอร์ไลท์เวท 8 พฤศจิกายน 2557 แพ้น็อคยกที่ 8 อโดเนส คาบัลควินโต้  ที่ ดาเวา ประเทศฟิลิปปินส์
 ชิงแชมป์ WBA Asia รุ่นไลท์เวท 23 มิถุนายน 2558 เสมอ ไตโฮ อาลี ม.กรุงเทพธนบุรี (ไนจีเรีย) ที่ มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร

ชื่ออื่น
 พันกร ม.ภูวนา

แหล่งข้อมูลอื่น
 สถิติการชก
# เบเนดิกต์ แอนเดอร์สัน
เบเนดิกต์ แอนเดอร์สัน (6 สิงหาคม พ.ศ. 2479 — 13 ธันวาคม พ.ศ. 2558) หรือที่นักวิชาการไทยเรียกว่า "ครูเบน" เป็นศาสตราจารย์กิตติคุณแอรอน แอล. ไบเนนคอร์บ (Aaron L. Binenkorb) ด้านการระหว่างประเทศศึกษา การปกครอง และเอเชียศึกษา มหาวิทยาลัยคอร์เนล เป็นที่รู้จักจากผลงานเรื่อง ชุมชนจินตกรรม : บทสะท้อนว่าด้วยกำเนิดและการแพร่ขยายของชาตินิยม (Imagined Communities: Reflections on the Origin and Spread of Nationalism)

เบเนดิกต์เกิดในครอบครัวชาวไอริช ที่เมืองคุนหมิง ประเทศจีน ก่อนที่ครอบครัวจะย้ายไปอาศัยที่รัฐแคลิฟอร์เนีย สหรัฐอเมริกาใน พ.ศ. 2484Lo, Elaine. "Benedict Anderson,"  เบเนดิกต์จบปริญญาตรีด้านศาสตร์คลาสสิกจากมหาวิทยาลัยเคมบริดจ์ใน พ.ศ. 2500 และได้รับปริญญาเอกจากภาควิชาการปกครอง มหาวิทยาลัยคอร์แนล ภายใต้การควบคุมของจอร์จ แมกทูร์แนน คาฮิน (George McTurnan Kahin) นักรัฐศาสตร์และนักประวัติศาสตร์ผู้เชี่ยวชาญด้านอินโดนีเซียศึกษา

เบเนดิกต์มีความเชี่ยวชาญเป็นพิเศษด้านประวัติศาสตร์เอเชียตะวันออกเฉียงใต้ โดยเฉพาะประเทศอินโดนีเซีย ฟิลิปปินส์ และไทย ผลงานวิเคราะห์สถานการณ์การเมืองของอินโดนีเซียทำให้เขาถูกห้ามเข้าประเทศอินโดนีเซียในยุคเผด็จการซูฮาร์โต นอกจากนี้ เขายังเป็นหนึ่งในนักวิชาการที่มีบทบาทสำคัญในการวิเคราะห์ถึงสาแหรกและการถือกำเนิดของแนวคิดชาตินิยมในพื้นที่ต่างๆ ทั่วโลก

เบเนดิกต์ แอนเดอร์สัน เสียชีวิตที่เมืองบาตู ในจังหวัดชวาตะวันออก ประเทศอินโดนีเซีย เมื่อวันที่ 13 ธันวาคม พ.ศ. 2558
# ส.ค.ส. (อัลบั้มธงไชย แมคอินไตย์)
ส.ค.ส. เป็นอัลบั้ม ของธงไชย แมคอินไตย์ ออกวางแผงจำหน่ายในปี พ.ศ. 2531 ในสังกัด จีเอ็มเอ็ม แกรมมี่ โปรดิวเซอร์โดย เรวัต พุทธินันทน์ จำนวน 11 เพลง ซึ่งมีเพลงเด่น เช่น เพลง “จับมือกันไว้” ซึ่งแต่งโดย นิติพงษ์ ห่อนาค ซึ่งต่อมากลายเป็นเพลงหลักที่นำไปประกอบในการแสดงคอนเสิร์ตแบบเบิร์ดเบิร์ดโชว์ หลายครั้งจนถึงปัจจุบัน นอกจากนั้นในอัลบั้มดังกล่าวยังมีเพลงเด่นอื่นๆ เช่น เพลงเสียงกระซิบ นางนวล และ ส.ค.ส. เป็นต้น โดยเพลง "นางนวล" เป็นผลงานดังจากการแต่งเพลงของผู้จัดการส่วนตัว พรพิชิต พัฒนถาบุตร และถูกจัดให้เป็นอันดับ 18 อัลบั้มขายดีที่สุดตลอดกาลของศิลปินชายแกรมมี่9 - 12 มิถุนายน  2560,โดย GMM Superstar,33rd Year GMM GRAMMY : BEST Male Albums "33 อัลบั้มขายดีที่สุดตลอดกาลของศิลปินแกรมมี่ : ศิลปินชาย"และอันดับ 3 อัลบั้มที่ดีที่สุดของแกรมมี่ ปี 1988 และ อันดับ 1 อัลบั้มศิลปินชายที่ดีที่สุดแห่งปี 1988 โดยสรุปยอดขายรวมมากกว่า 9.5 แสนตลับ จากความสำเร็จของอัลบั้มดังกล่าว ต่อเนื่องด้วยการจัดคอนเสิร์ตแบบเบิร์ดเบิร์ดโชว์ ครั้งที่ 3 ในช่วงต้นปี 2532 โดยมีถึง 14 รอบ จำนวนผู้ชม 28,000 คน สำหรับรายชื่อเพลงในอัลบั้ม ส.ค.ส. ดังนี้

 รายชื่อเพลง 

ความสำเร็จ
ปี 2559 ได้รับการจัดให้เป็น 1 ใน 6 "อัลบั้มที่ดีที่สุดของแกรมมี่ ปี 1988" จาก 6 อัลบั้มที่ดีที่สุดของแกรมมี่ ปี 1988 โดย GMM Superstar วันที่ 4 ธันวาคม 2559
ปี 2560 GMM Superstar จัดให้เป็นอันดับ 18 อัลบั้มที่ขายดีที่สุดตลอดกาลของศิลปินแกรมมี่ : ศิลปินชาย'''</font>จากการจัดอันดับ 33 อัลบั้มขายดีที่สุดตลอดกาลของศิลปินชายแกรมมี่ ด้วยยอดจำหน่ายเกิน 9 แสนตลับ12 มิถุนายน  2560,โดย GMM Superstar,33rd Year GMM GRAMMY : BEST Male Albums "33 อัลบั้มขายดีที่สุดตลอดกาลของศิลปินแกรมมี่ : ศิลปินชาย"สรุปข่าวโดย GMM Superstar
ปี 2561 ได้รับการจัดให้เป็นอันดับ 1 "อัลบั้มของศิลปินชายที่เป็นที่สุดแห่งปี 1988" จากสรุปที่สุดในความทรงจำ ที่สุด..ของแกรมมี่ วันที่ 7 มกราคม 2561 โดย GMM Superstar
ปี 2564 ได้รับการจัดให้เป็น อันดับ 3 "อัลบั้มที่ดีที่สุดของแกรมมี่ ปี 1988" และเป็น "อัลบั้มศิลปินชายที่ดีที่สุดแห่งปี 1988" ยอดขายรวมมากกว่า 9.5 แสนตลับ จากสรุปBest of the year อัลบั้มที่ดีที่สุดของแกรมมี่ ปี 1988 วันที่ 8 มิถุนายน 2564 โดย GMM Superstarref
# การแบ่งมุมออกเป็นสามส่วน
การแบ่งมุมออกเป็นสามส่วน  เป็นปัญหาดั้งเดิมของการสร้างด้วยวงเวียนและสันตรงของนักคณิตศาสตร์ชาวกรีกโบราณ มีใจความอยู่ว่า ให้สร้างมุมที่มีขนาดเป็นหนึ่งในสามของมุมที่กำหนดให้ โดยใช้เพียงแค่สันตรงที่ไม่มีระยะ และวงเวียน โดยปัญหานี้ถูกสรุปออกมาว่า "เป็นไปไม่ได้" โดยปีแยร์ ว็องต์แซ็ล ในปี พ.ศ. 2380 เขาพิสูจน์โดยได้แนวคิดมาจากทฤษฎีกาลัว

เนื่องจากปัญหานี้ถูกนิยามโดยสิ่งพื้นฐาน แต่ซับซ้อนที่จะพิสูจน์ว่ามันสร้างไม่ได้ ปัญหาการแบ่งมุมนี้จึงกลายเป็นหัวข้อหลักในสาขาคณิตศาสตร์เทียม ซึ่งพยายามจะหาวิธีแก้ปัญหาโดยผู้ที่อยู่ในสาขานั้น แต่วิธีแก้ปัญหาที่ได้มานั้น มักจะอยู่นอกกรอบหรือไม่ถูกต้อง
# วันหยุดในประเทศมาลี
นี่คือรายการวันหยุดในประเทศมาลี

 วันหยุดสาธารณะ 
 วันชื่อ1 มกราคมวันขึ้นปีใหม่20 มกราคมวันกองทัพ26 มีนาคมวันสักขีมีนาคม หรือ เมษายนวันจันทร์อีสเตอร์1 พฤษภาคมวันแรงงาน25 พฤษภาคมวันแอฟริกา22 กันยายนวันเอกราช25 ธันวาคม คริสต์มาสเทศกาลทางศาสนาอิสลามวันเกิดของพระศาสดาวันบัพติศมาของพระศาสดาวันอีดเทศกาลฉลองของการเสียสละ
# การสร้างด้วยวงเวียนและสันตรง
thumb|right|การสร้างรูปห้าเหลี่ยมปกติ
การสร้างด้วยวงเวียนและสันตรง   หรือ การสร้างด้วยไม้บรรทัดและวงเวียน หรือ การสร้างแบบดั้งเดิม เป็นการสร้างเส้น มุม หรือรูปเรขาคณิตต่างๆ โดยใช้เพียงแค่ไม้บรรทัด (หรือ สันตรง) และวงเวียนเท่านั้น

นักคณิตศาสตร์ชาวกรีกโบราณเป็นผู้ริเริ่มการสร้างโดยวิธีนี้ พวกเขาใช้วิธีนี้ในการสร้างรูปหลายเหลี่ยมต่างๆ แต่บางรูปก็ไม่สามารถสร้างได้ เกาส์แสดงให้เห็นว่า รูปหลายเหลี่ยมบางรูปนั้น สร้างได้โดยใช้วิธีนี้ แต่รูปส่วนใหญ่นั้นไม่สามารถสร้างได้ ปัญหาการสร้างด้วยวงเวียนและสันตรงที่โด่งดังบางปัญหาถูกพิสูจน์ว่าเป็นไปไม่ได้โดย ปีแยร์ ว็องต์แซ็ล โดยใช้ทฤษฎีกาลัว
# ธ ธง (อัลบั้มธงไชย แมคอินไตย์)
ธ ธง เป็นอัลบัมของธงไชย แมคอินไตย์ ออกวางแผงจำหน่ายในปี พ.ศ. 2537 ในสังกัด จีเอ็มเอ็ม แกรมมี่ จำนวน 12 เพลง โดยมียอดจำหน่ายเกิน 1 ล้านตลับ GMM GRAMMYโดย GMM Superstar 9 ก.ย.59 :อัลบั้มยอดนิยมที่มียอดขายเกินล้านตลับ จากการเรียกรายงาน { SAP Report G/010401 }โดย GMM Superstarเป็นอัลบั้มใหม่ในรอบ 3 ปี นับจากอัลบัมพริกขี้หนูในปี 2534 หลังจากที่เบิร์ดหยุดพักงานในวงการบันเทิง 2 ปี โดยอัลบั้ม ธ ธง มีเพลงเด่นคือ เธอผู้ไม่แพ้, เหนื่อยไหม เป็นต้น จากความสำเร็จของอัลบัมดังกล่าว ทำให้เพลง เหนื่อยไหม ได้รางวัลประพันธ์คำร้องยอดเยี่ยมจากงานประกาศผลรางวัลพระพิฆเนศทอง จากความสำเร็จของอัลบัมดังกล่าวทำให้เบิร์ดจะมีคอนเสิร์ตเปิดอัลบั้ม "คอนเสิร์ต ธ ธง กับ เธอ (นั่นแหละ)" จำนวน 2 รอบแล้ว และคอนเสิร์ตแบบเบิร์ดเบิร์ดโชว์ ครั้งที่ 6  โดยใช้ชื่อตอนว่าอยากเห็นท้องฟ้าเป็นอย่างในฝัน จำนวน 16 รอบ จำนวนผู้ชม 32,000 คน รายชื่อเพลงในอัลบั้ม ธ ธง 
มีดังนี้

 รายชื่อเพลง 

 เครดิตจากปก 
ศิลปิน : ธงไชย แมคอินไตย์

Producer : อนุวัฒน์ สืบสุวรรณ

Executive Producer : เรวัต พุทธินันทน์

Production Co-Ordinator : นิติพงษ์ ห่อนาค

Co-Producer : จักราวุธ แสวงผล

Sound Producer : ชนินทร์ วรากุลนุเคราะห์

Piano : อภิไชย เย็นพูนสุข

Guitar : ชาตรี คงสุวรรณ,ชุมพล สุปัญโญ

Drum : Akai S-3200,Procussion,Alesis D4

Keyboard Programmer & Effect Vocal : อนุวัฒน์ สืบสุวรรณ

Chorus ผู้หญิงยิงเรือ : สุกานดา บุณยธรรมิก,เสาวลักษณ์ ลีละบุตร,อรวรรณ เย็นพูนสุข

Chorus ผู้ชายพายเรือ : ชุมพล สุปัญโญ,อภิไชย เย็นพุนสุข,ธนา ลวสุต

Chorus ผู้ชายพายเรือรับเชิญ : สิทธิพร อมรพันธุ์

Mixed Down : เรวัต พุทธินันทน์,โสฬส ปุณกะบุตร

Sound Effect : S-3200

Engineer สู้ไม่ถอย : เวช,หมู,สุริยา

Studio : ศรีสยาม BKK Thailand

ขอรับรองว่าเป็นความจริงทุกประการ

ลงชื่อ สกาวใจ

ความสำเร็จ
ปี 2559 จัดให้เป็น "อัลบั้มยอดนิยมที่มียอดขายเกินล้านตลับ" โดย GMM Superstar- Label Under GMM Trading วันที่ 9 กันยายน 2559 GMM GRAMMY :อัลบั้มยอดนิยมที่มียอดขายเกินล้านตลับ ,เฉพาะสตูดิโออัลบั้มเดี่ยว ของศิลปิน Mainstream จากการเรียกรายงาน { SAP Report G/010401 } สรุปโดย GMM Superstar- Label Under GMM Trading
ปี 2559 ได้รับการจัดอันดับให้เป็น "อัลบั้มที่ดีที่สุดของแกรมมี่ ปี 1994" เป็น 1 ใน 6 อัลบั้มที่ดีที่สุดของแกรมมี่ ปี 1994 โดย GMM Superstar- Label Under GMM Trading วันที่ 22 มกราคม 2560
ปี 2560 ได้รับการจัดให้เป็นอันดับ 15 อัลบั้มที่ขายดีที่สุดตลอดกาลของศิลปินแกรมมี่ : ศิลปินชาย โดย GMM Superstar, วันที่ 11 มิถุนายน 2560 สรุปการจัดอันดับ 33rd Year GMM GRAMMY : BEST Male Albums "33 อัลบั้มขายดีที่สุดตลอดกาลของศิลปินแกรมมี่ : ศิลปินชาย" ด้วยยอดจำหน่ายเกิน 1 ล้านตลับ